
Biogratta áiDonald Greenville Baiy 


Donald Greenville Baly a nace na Sint Maarten dia 18 di december 1934. Tur hende 
conoce como Baly. Su mama yama Elsie Wilfrida Laveist y su tata yama Gyon Horry 
Baly. Baly a nace na Coolbay, e parti Hulandes di Sint Maarten. Baly tin 6 ruman, 3 
mucha muhe y 3 mucha homber. Baly ta di e number 4 di e 6 rumannan. Dia 4 di februari 
1937, cu 2 aña, Baly a bin biba na Aruba. Baly a biba semper na San Nicolas. Baly ta 
casa cu Maria Magdalena Christiaan, naci dia 27 di mei 1939. Nan a casa na Boneiro dia 
6 di december 1959. Hunto nan a haya 3 yiu. Nan yiunan yama Maria Altagracia Baly, 
naci dia 26 di april 1961, Salvia Sonia Jessica Baly kende a nace dia 11 di januari 1964 y 
Anuesca Baly cu a nace dia 13 di juni 1967. 



Segun Baly e Bida Artistico a niñca hopi pe 


Baly 



Segun Baly e bida artistico a 
nifica hopi pe y e conocemento 
musical cu e a haya, ta danki na 
e bon guia musical di su 
mayoman na cas. Den Baly su 
famia tabatin diferente musico. 
Su mama tabata canta y tur 3 
raman muhe ta toca piano. Su 
raman homber ta trompetista y 
su raman mas chikito cu ta 
maestro ta clarinetista. Sugun 
Baly un di su raman homber y su 
tata tabata mors cu fiyo. Su 


mama tabata jong y su mama tabata 
siñ’e toca guitara. E talento tabata 
den famia mes. Cu 9 aña su raman 
muhe a bay siña toca piano. Ora no 
tabatin buki mas, su mama tabata 
bestel buki di musica. E tempo aya 
no tabatin les di musica na scol. 

Pero, segun Baly nan a persevera! Pa 
Baly tur mayor mester percura pa 
nan yiu haci algo util pafo di ora di 
scol. Esey ta loke mester bin bek na 
Araba. 


Baly como Musico 


Turraayor 
mester 
percura pa 
nan yiu haci 
algo ulil palo 
di ora di scol. 
isey ta loke 
mester bin 
bek na Aruba 


Baly mes a cuminsa como 
musico na aña 1947. Baly 
a cuminsa cerca señor 
Muller kende tabatin 
Excelsior Band na San 
Nicolas. Despues di 2 aña 
Baly a bay toca cu Frére 
Jans van Faren cu te cu 
1949 tabata ensaya na San 
Nicolas. Despues nan a 
haci un cambio y nan a 
hiba tur cos na Playa. Na 
Playa nan tabatin ensayo 
unda ta e edificio di De 
Trapialen awor aki. Dia 
28 di 


augustus 1958 Frére 
Alexius a termina cu e 
banda. Tabatin mas o 
menos 7 mucha ta toca. 
Nan tabatin 4 sousaphone 
grandi (base homs 
grandij.Un evento basta 
grandi na unda e grapo a 
toca tabata na entiero di 
Juancho Yrausquin. Anto 
tur ‘4 th of July’ nan ta 
toca den Colony, na Sero 
Colorado. Despues Baly 
a toca na YMCA bou 
direccion di señor Arnold 
Blijden. 


Nan a cuminsa cu 
YMCA y a toca mas o 
menos 7 aña pa e 
organisacion aki. 

Franklin Granadillo 
y Donny Pieters tambe 
a toca cu Baly tempo 
Amold tabata dirigente. 
Tabatin mas musico, 
manera Stanley Hodgh, 
Benny Vrolijk cu 3 of ta 
4 raman di Benny tambe 
cu ta toca den e banda. 
Nan tabata mas o menos 
30 hende ta toca den e 
banda di YMCA. 

Banda Musical di YMCA 


Tambe nan a forma un 
grupo di e banda ey pa bay 
den Camaval. E tabata mas 
bien un brass-band. 
Remarcabel ta e echo cu tur 
tocado por a lesa musica. 

E banda di YMCA tabatin 
varios instmmento di 
biento (blaasinstmment) 
y no hopi ‘snare drum.’ 

Nan tabatin saxofon, 
clarinet, bariton y trombon. 
Te hasta nan a toca calypso. 
Baly ta corda e dia aki hopi 
bon, nan a toca e piesa 
‘Archi’. 


Segun Baly despues di 
tempo Hodgh a drenta den 
e banda y otronan tambe 
manera Budy den feliz 
memoria, kende tabata toca 
trombon. Otro nobeman cu 
Baly ta corda ta Dolfin y 
Brothers Pantoflet. Segun 
Baly nan no ta muchanan 
cu ta coy un instrumento y 
bay supla djis pa supla. 
Nan tabata musico di 
berdad. Nan a toca den 
parada di Camaval, for di e 
veld pariba di santana na 
San 


Nicolas ey, nan a bay ful 
rond y termina na Lago 
Sportpark. E diamars cu 
tin e kimamento di 
momo, tambe nan tabata 
toca. Pa tur e 3 dianan ey 
nan tabata recibi un pago 
di 15 florin. Segun Baly 
nan tabata haya menos 
placa cu loke e trahe mes 
cu nan a cumpra pa bisti 
a costa. Asina ta, cu Baly 
no a sigui toca pa e 
ocasion aki mas. 


Remarcabel 
ta e echo cu 
tur tocaflo 
por alesa 
musica 


■ — ^ 

Sousaphone 


YMCA Brassband 


Balysu 
motivacion 
pa sigui 
desaroya e 
instnunento 
ta cu Baly 
semper a y ta 
gusta musica 


Baly ta conta cu ora Blijden 
kier a lanta YMCA 
brassband, nan no kier a 
duna e instrumentonan di 
Colony. Nan kier a duna un 
organisacion, por ehempel 
YMCA. Asina nan bin ta 
toca bou di YMCA como 
YMCA brassband. Baly a 
dedica mas tempo na e bass. 
Principalmente pa un wals, 
e bass ta duna e prome noot. 


Despues cu Baly a bay cu 
frére, no tabatin alt. Nan a 
uza un biugal. Esey Frére 
tauzapa acompañamento. 
Tabata Ivan Schumelog, 
Baly su ruman homber 
chikito, Eddy Howardton 
y Baly. Nan cuatro ta toca 
e parti ey. Anto durante cu 
Baly tabata toca cu Frére, e 
a dicidi pa cambia e biugal 
pa bass-trombon. 


Ora nan no tabatin otro 
hende cu ta toca bass, anto 
Baly ta toca esaki. 

Despues di tempo Frére 
Alexius mester a bay for 
di Aruba. Segun Baly 
tabata Frére Andreas y 
Frére Pedro kendenan a 
tuma e timon over. Frére 
Pedro a logra bin cu 
instrumentonan nobo pa 
e banda completo. 


Diferente Instrumento y Estilo Preferi 


Baly a cuminsa cu e alto, despues e biugal, valvetrombon y despues e bass. Fuera di bass-trombon Baly ta toca 
stellar sax. Esey Frére a bestel apart pa Baly. Pero durante e periodo ey, Baly a cumpra un stellar sax, anto e 
tabata toca den misa. Ningun hende a siña Baly toca e instrumento; Baly a cumpra un buki y a siña su mes. 
Baly ta haya e instrumento aki mas facil pa toca. E_reed (caña) ta mas facil cu un blaasinstrument y door di 
ehercicio bo ta logra domin’e. E ta bay mas facil cu supla, pasobra hopi mucha no ta gusta supla como cu nan 
no tin pasenshi. 

Baly su motivacion pa sigui desaroya e instrumento ta cu Baly semper a y ta gusta musica. Nunca Baly a 
preocupa pa bay toca por ehempel den un conhunto. Segun Baly bo mester dedica hopi tempo na e tecnica y un 
bon halamento di rosea. Baly ta conta cu su persona nunca tabatin problema pa hala rosea y semper por a sigui 
toca trankil. Cada hende tin nan sistema. E estilo cu Baly a y ta dedica mas tempo na dje, ta musica clasico. 

Sugerencia 


Baly ta remarca cu un director di orkesta semper ta dirigi nan. 
Tambe nan ta uza un metronomo y asina nan ta percura pa bo tin e 
bon compas. Nan ta haya e buki pa hiba cas pa ensaya. Baly ta 
conta con den tempo di dirigente Muller, tabata pio ainda, pasobra 
tin biaha nan tin un parada anochi y no tin cuenta di pone luz. Anto 
nan tin cu siña e piesa fo’i cabes. Durante ensayo, e ta paga e luz. 
Y bo tin di sigui toca, sino e ta bisa bo, cu bo no a ensaya na cas. 
Baly ta corda con nan a cuminsa toca na Watapana Festival. Esaki 
tabata e tempo aya, den e standplaats di Hotel Central na Playa. 
Den tempo di Frére Alexius, tur Aña di La Reina nan a toca na 
standplaats pega cu Setar den Hendrikstraat. 



Baly su sugerencia relaciona cu nos futuro generacion ta cu nan mester 
introduci lesnan di musica bek na scolnan pa nan. Bo ta haya awor aki un 
falta di comunicacion tambe. E mayor no ta busca pa hinca su yiu den un 
sport. E no ta hunga bala cu su yiu. Nos tabata traha y hunga cu trom 
tempo nos ta chikito. Nos tabata traha un fli. Awor nan ta djis cumpra un 
fli. E parti creativo pa haci of construi algo abo mes, lastimamente no t’ey 
mas. 


Introdncl 
lesnan dl 
musica bek 
na scolnan 


Tempo di Frerenan 


Departamento di Cultura Aruba, Seccion Investigacion y Documentacion, Horizonte building, L.G.Smith Blvd 134 Pagina 3 
Prome piso tel. 5822185/fax 5835034 

























